
న్యూఢిల్లీ : కాంగ్రెస్ సీనియర్ నేత, మాజీ కేంద్ర మంత్రి పి చిదంబరం కుమారుడు కార్తి చిదంబరం తాను బాధితుడినంటూ సుప్రీంకోర్టులో వాపోయారు. ఐఎన్ఎక్స్ మీడియాకు విదేశీ ప్రత్యక్ష పెట్టుబడుల మండలి (ఎఫ్ఐపీబీ) అనుమతులు రావడంలో తన ప్రమేయం లేదని కార్తి వాదించారు. అప్పట్లో తన తండ్రి పి చిదంబరం కేంద్ర ఆర్థిక మంత్రిగా ఉన్నారని, ఆయనే ఆ అనుమతులను మంజూరు చేశారని చెప్తూ, తనను అనవసరంగా వేధిస్తున్నారని ఆరోపించారు. కార్తి తరపు న్యాయవాది సుప్రీంకోర్టులో ఈ విధంగా వాదనలు వినిపించడంతో ఈ కేసులో అక్రమాలు జరగలేదని నిరూపించవలసిన బాధ్యత తన తండ్రి పి చిదంబరందేనని కార్తి చెప్పినట్లయింది.ఐఎన్ఎక్స్ మీడియాకు ఎఫ్ఐపీబీ అనుమతుల మంజూరులో కార్తి చిదంబరం అక్రమాలకు పాల్పడ్డారని సీబీఐ ఆరోపిస్తోంది. సీబీఐ ఎదుట హాజరుకావాలని కార్తిని సుప్రీంకోర్టు గత విచారణ తేదీనాడు ఆదేశించింది.ఇదిలావుండగా కార్తి చిదంబరానికి వ్యతిరేకంగా జారీ చేసిన లుక్ ఔట్ సర్క్యులర్ను తాము సరైన కారణాలతోనే జారీ చేసినట్లు సీబీఐ స్పష్టం చేసింది. దీంతో ఈ నోటీసులను రద్దు చేసేందుకు సుప్రీంకోర్టు తిరస్కరించింది. కార్తి విదేశాలకు వెళ్ళేందుకు అనుమతిని నిరాకరించింది.

newdhilly : congress seanier netha, maji kendra mantri pi chidambaram kumarudu kaarti chidambaram taanu baadhithudinantuu supreenkortulo vaapoyaaru. incs mediaku videshee pratyaksha pettubadula mandali (efipb) anumatulu raavadamlo tana prameyam ledani kaarti vaadinchaaru. appatlo tana tandri pi chidambaram kendra aardhika mantrigaa unnaarani, aayane aa anumatulanu manjuru chesarani cheptuu, tananu anavasaramgaa vaedhistunnaarani aaropinchaaru. kaarti tarapu nyaayavaadi supreenkortulo ee vidhamgaa vaadanalu vinipinchadamtho ee kesulo akramaalu jaragaledani niroopinchavalasina baadhyata tana tandri pi chidambarandenani kaarti cheppinatlayindi.incs mediaku efipb anumatula manjurulo kaarti chidambaram akramaalaku paalpaddaarani cbi aaropistondi. cbi eduta haajarukaavaalani kaartini supreenkortu gatha vichaarana teedeenaadu aadesinchindi.idilaavundagaa kaarti chidambaraaniki vyatirekamgaa jaarii chesina luk out sarkyularnu taamu saraina kaaranaalatoonae jaarii chesinatlu cbi spashtam chesindi. deentho ee notisulanu raddu chesenduku supreenkortu tiraskarinchindi. kaarti videsaalaku vellenduku anumatini niraakarinchindi.